[image: STEMA]R O M Â N I A

J U D E Ţ U L   N E A M Ţ

CONSILIUL  LOCAL AL  COMUNEI  M Ă R G I N E N I
	 
H O T Ă R Â R E  

Nr. 41 din 20. 08. 2021

[bookmark: _Hlk80173626]privind aprobarea Modelului de Contract de servicii de salubrizare 
la nivelul Comunei Mărgineni, Județul Neamț 

          Consiliul local al Comunei Mărgineni, Judeţul Neamţ, întrunit în ședință ordinară în data de 20.08.2021 ;
          Ținând cont de :
           - Raportul de aprobare al primarului Comunei Mărgineni în calitatea sa de iniţiator, înregistrat sub  nr. 3.693 din  09.08.2021 ;  
          -  Referatul de specialitate nr. 3.694 din 09.08.2021 întocmit de consilier superior din cadrul  aparatului de specialitate al primarului, precum şi avizul favorabil al comisiilor de specialitate ale Consiliului Local ;
           În temeiul prevederilor art. 12 alin. (1) și (2) din Legea nr. 101/2006 a serviciului de salubrizare a localităților, republicată, cu modificările și completările ulterioare ;
          Având în vedere dispozițiile art. 29 alin. (1) și (2) din  Legea nr. 51/2006 privind serviciile comunitare de utilități publice, cu modificările și completările ulterioare ;
             În baza  Ordinului  ANRSC nr. 82/2015 pentru aprobarea Regulamentului - cadru al serviciului de salubrizare a localităților ;
          În conformitate cu prevederile Ordinului ANRSC nr. 111/2007 privind aprobarea Caietului de sarcini - cadru al serviciului de salubrizare a localităților ;
          Luând act de Ordinul ANRSC nr. 112/2007 pentru aprobarea Contractului - cadru de prestare a serviciului de salubrizare a localităților ;
          Văzând  prevederile Legii nr. 98/2016 privind achizițiile publice, cu modificările și completările ulterioare ;
          În temeiul dispozițiilor art. 129 alin. (2)  lit. d), alin. (7)  lit. n) și art. 139 alin. (1), art. 196 alin. (1)  lit. (a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare ;

H O T Ă R Ă Ş T E :

           Art. 1 - Se aprobă Modelul de Contract de servicii de salubrizare la nivelul Comunei Mărgineni,  Județul Neamț, privind colectarea separată și transportul separat al deșeurilor municipale și al deșeurilor similare provenind din activități comerciale din industrie, instituții, inclusiv fracții colectate separat, fără a aduce atingere fluxului de deșeuri de echipamente electrice, electronice, baterii și acumulatori, fracția umedă și fracția uscată conform Anexei nr. 1 care face parte integrantă din prezenta hotărâre .
[bookmark: _Hlk80173530]          Art. 2 - Se aprobă Caietul de Sarcini privind Sericiul de salubrizare în Comuna Mărgineni, conform Anexei nr. 2 care face parte integrantă din prezenta hotărâre.
          Art. 3 - Secretarul general al Comunei Mărgineni  va comunica prezenta hotărâre Instituției  Prefectului – Județul Neamț, autorităților și persoanelor interesate.


              Preşedinte  de  şedinţă ,                                      Contrasemnează pentru legalitate ,
   
              C o n s i l i e r  l o c a l ,                                         Secretarul general al  Comunei ,              

